Title: ประกาศกระทรวงอุตสาหกรรม เรื่อง การเปลี่ยนแปลงเขตเขตอุตสาหกรรมทั่วไป นิคมอุตสาหกรรมแปลงยาง (เกตเวย์ซิตี้)

ประกาศกระทรวงอุตสาหกรรม
เรื่อง
การเปลี่ยนแปลงเขต เขตอุตสาหกรรมทั่วไป
นิคมอุตสาหกรรมแปลงยาว
(เกตเวย์ซิตี้)

ตามที่ได้มีประกาศกระทรวงอุตสาหกรรม เรื่อง
การจัดตั้งเขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้) ลงวันที่ ๙
ตุลาคม ๒๕๓๔ กำหนดให้พื้นที่ตำบลหัวสำโรง และตำบลแปลงยาว อำเภอแปลงยาว
จังหวัดฉะเชิงเทรา เป็นเขตอุตสาหกรรมทั่วไป ตามมาตรา ๓๖ (๑)
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และต่อมาได้มีการเปลี่ยนแปลงเขต
เขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้) ตามประกาศกระทรวงอุตสาหกรรม
ลงวันที่ ๑๐ พฤษภาคม ๒๕๓๖ นั้น

บัดนี้ เขตอุตสาหกรรมทั่วไปดังกล่าว
ได้มีผู้ประกอบอุตสาหกรรมขออนุญาตเข้าใช้ที่ดินเต็มพื้นที่แล้ว
เพื่อให้การประกอบอุตสาหกรรมในเขตอุตสาหกรรมทั่วไปดังกล่าว ได้ขยายตัวกว้างขวางยิ่งขึ้น
สมควรเปลี่ยนแปลงเขต เขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้)
โดยขยายพื้นที่ออกไปอีก ฉะนั้น อาศัยอำนาจตามความในมาตรา ๕ และมาตรา ๓๖ วรรคสอง
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ รัฐมนตรีว่าการกระทรวงอุตสาหกรรมจึงประกาศเปลี่ยนแปลงเขต
เขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้)
โดยให้ยกเลิกแผนที่ท้ายประกาศกระทรวงอุตสาหกรรม เรื่อง การเปลี่ยนแปลงเขต
เขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้) ลงวันที่ ๑๐ พฤษภาคม
๒๕๓๖ และให้ใช้แผนที่ท้ายประกาศนี้แทน

ทั้งนี้ ตั้งแต่วันถัดจากวันประกาศในราชกิจจานุเบกษา เป็นต้นไป[๑]

ประกาศ ณ วันที่ ๓๐ พฤษภาคม พ.ศ ๒๕๓๘
ไตรรงค์ 
สุวรรณคีรี
รัฐมนตรีว่าการกระทรวงอุตสาหกรรม

[เอกสารแนบท้าย]

๑. แผนที่ท้ายประกาศกระทรวงอุตสาหกรรม เรื่อง
การเปลี่ยนแปลงเขต เขตอุตสาหกรรมทั่วไป นิคมอุตสาหกรรมแปลงยาว (เกตเวย์ซิตี้)

(ดูข้อมูลจากภาพกฎหมาย)

ปิยะธิดา/ปรับปรุง
๒๐ สิงหาคม
๒๕๖๑

[๑] ราชกิจจานุเบกษา
เล่ม ๑๑๒/ตอนพิเศษ ๒๐ ง/หน้า ๒๑/๙ มิถุนายน ๒๕๓๘